Kolej Kemahiran Tinggi MARA Pasir Mas

TVETMARA Pasir Mas (sebelumnya dikenali sebagai Kolej Kemahiran Tinggi MARA Pasir Mas, KKTM Pasir Mas) merupakan sebuah institusi pendidikan di bawah Majlis Amanah Rakyat (MARA) yang terletak di Pasir Mas, Kelantan. Institusi ini dijenamakan semula di bawah jenama TVETMARA pada tahun 2026 dan merupakan sebahagian daripada rangkaian institusi TVET MARA yang menawarkan pengajian berasaskan kemahiran teknologi dan keusahawanan di peringkat diploma.

 Sejarah 
KKTM Pasir Mas mula dibina pada tahun 1998 dan siap sepenuhnya pada Januari 2000 dengan nama asal Institut Kemahiran MARA Pasir Mas(IKM Pasir Mas). Pembinaannya dilaksanakan dalam tempoh dua tahun dengan kos sebanyak RM19.73 juta di bawah Rancangan Malaysia Ketujuh (RMK7). Institusi ini dibina di atas tanah seluas 38 ekar dan terletak kira-kira 8 kilometer dari bandar Pasir Mas.

Pengambilan pelajar pertama telah dilakukan pada April 2000, melibatkan seramai 100 pelajar. IKM Pasir Mas merupakan institusi MARA pertama yang menawarkan jurusan di peringkat Diploma Teknologi dengan kerjasama Universiti Teknologi Malaysia (UTM).

Pada tahun 2004, nama institusi ini ditukar secara rasmi kepada Kolej Kemahiran Tinggi MARA Pasir Mas (KKTM Pasir Mas), dan program Diploma MARA sepenuh masa mula diperkenalkan pada sesi Julai 2004.

Pada Januari 2026, KKTM Pasir Mas telah dijenamakan semula di bawah jenama TVETMARA selaras dengan inisiatif penyatuan institusi TVET MARA di seluruh negara.

 Struktur Pentadbiran 
Dengan penstrukturan semula, jawatan Pengetua dinaik taraf kepada Pengarah, manakala jawatan Penolong Pengetua ditukar kepada Timbalan Pengarah. Dua bahagian utama diwujudkan:
 Hal Ehwal Akademik & Khidmat Pengurusan
 Hal Ehwal Pelajar

Beberapa jawatan lain turut diwujudkan termasuk Guru Kaunseling dan Bimbingan Kerjaya, Penyelaras Unit Peperiksaan, Pembantu Tadbir (Peperiksaan), dan Pembantu Perpustakaan.

 Organisasi 
Organisasi KKTM Pasir Mas terbahagi kepada dua bahagian utama:
 Bahagian Khidmat Pengurusan & Hal Ehwal Pelajar
 Bahagian Hal Ehwal Akademik (HEA)

Bahagian HEA terdiri daripada:
 Pensyarah teknikal
 Pensyarah bukan teknikal
 Penolong Pegawai Latihan Vokasional (Unit Peperiksaan)

Terdapat enam jabatan atau kursus utama:
 Kursus Teknologi Elektrik
 Kursus Teknologi Elektronik
 Kursus Teknologi Senibina
 Kursus Teknologi Mekanikal
 Kursus Teknologi Awam
 Jabatan Pengajian Am

 Program Ditawarkan 
Berikut ialah senarai program diploma yang ditawarkan di KKTM Pasir Mas:
 Diploma Teknologi Kejuruteraan Elektrik (Kuasa)
 Diploma Teknologi Kejuruteraan Elektrik (Domestik dan Industri)
 Diploma Teknologi Kejuruteraan Elektronik (Industri)
 Diploma Senibina
 Diploma Teknologi Kejuruteraan Mekanikal Rekabentuk
 Diploma Teknologi Kejuruteraan Bangunan

 Prasarana 
KKTM Pasir Mas menyediakan pelbagai kemudahan untuk menyokong pembelajaran dan kebajikan pelajar, termasuk: 

 Dewan Besar (Dewan Al-Fateh) thumb|Dewan Besar Al-Fateh di KKTM Pasir Mas
 Kolej kediaman untuk pelajar lelaki dan perempuan (Aspura dan Aspuri)
 Surau berdekatan blok akademik (Surau Ar-Rayyan)  
 Perpustakaan dengan kemudahan pinjaman buku dan internet  
 Akses Wi-Fi di seluruh kawasan kampus termasuk surau, kafeteria, perpustakaan, blok akademik dan asrama  
 Koperasi untuk barangan keperluan dan percetakan  
 Kafeteria (dua buah kiosk)  
 Kemudahan sukan seperti padang bola sepak, gelanggang tenis, sepak takraw, bola tampar, bola jaring, badminton dan pétanque  
 Gimnasium  
 Kemudahan pengangkutan (dua bas berkapasiti 40 penumpang, satu van dan sebuah pikap)

 Lihat Juga 
 Kolej Kemahiran Tinggi MARA
 Majlis Amanah Rakyat
 Institut Kemahiran MARA
 TVET di Malaysia

 Pautan Luar 
 Laman rasmi KKTM Pasir Mas